CELEX: 62018CN0769
Language: fi
Date: 2018-12-07 00:00:00
Title: Asia C-769/18: Ennakkoratkaisupyyntö, jonka Cour de cassation (Ranska) on esittänyt 7.12.2018 – Caisse d’assurance retraite et de la santé au travail d’Alsace-Moselle v. SJ ja Ministre chargé de la Sécurité sociale

11.2.2019   
            
            
               FI
            
            
               Euroopan unionin virallinen lehti
            
            
               C 54/13
            
         
      Ennakkoratkaisupyyntö, jonka Cour de cassation (Ranska) on esittänyt 7.12.2018 – Caisse d’assurance retraite et de la santé au travail d’Alsace-Moselle v. SJ ja Ministre chargé de la Sécurité sociale
      (Asia C-769/18)
      (2019/C 54/17)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour de cassation
      
         Pääasian asianosaiset
      
      
         Valittaja: Caisse d’assurance retraite et de la santé au travail d’Alsace-Moselle
      
         Vastapuolet: SJ ja Ministre chargé de la Sécurité sociale
      
         Ennakkoratkaisukysymykset
      
      
                  1)
               
               
                  Kuuluuko Saksan sosiaaliturvalain kahdeksannen osan 35a §:ssä säädetty vammasta aiheutuvien kustannusten vähentämiseen tarkoitettu tuki asetuksen N:o 883/2004 (1) asialliseen soveltamisalaan?
               
            
                  2)
               
               
                  Jos vastaus on myöntävä, ovatko yhtäältä vammaisen lapsen hoitotuki, sen lisäosa tai näiden sijasta korvausetuus sekä toisaalta Saksan sosiaaliturvalain kahdeksannen osan 35a §:ssä säädetty henkisesti vammaisten lasten ja nuorten sopeuttamistuki asetuksen N:o 883/2004 5 artiklan a alakohdassa tarkoitettuja vastaavia etuuksia, kun otetaan huomioon Ranskan sosiaaliturvalain L. 351 4 1 §:n tarkoitus eli se, että vanhuuseläkkeen maksamiseen oikeuttavan vakuutuksen keston määrittämisessä otetaan huomioon vammaisen lapsen hoidosta aiheutuvat kulut?
               
            
         (1)  Sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (EUVL 2004, L 166, s. 1).